|  |
| --- |
| **นโยบายความเป็นส่วนตัว** |
| **1. คำนำ** |
| นโยบายความเป็นส่วนตัวนี้มีข้อมูลเกี่ยวกับการใช้ข้อมูลส่วนบุคคลของคุณเมื่อคุณเยี่ยมชมเว็บไซต์ของเรา เล่นเกมของเรา สมัครงาน สมัครรับจดหมายข่าวสาร หรือสื่อสารกับเราไม่ว่าด้วยเหตุผลใดก็ตาม |
| ผู้ควบคุมข้อมูลคือ Gamepires d.o.o. ซึ่งมีสำนักงานจดทะเบียนอยู่ในซาเกร็บ, Slavonska avenija 6a, PIN: 06567129625 (ต่อไปนี้จะเรียกว่า “Gamepires” หรือ “เรา”) |
| ข้อมูลส่วนบุคคลหมายถึงข้อมูลใดๆ ก็ตามที่เกี่ยวข้องกับบุคคลธรรมดาที่สามารถระบุตัวตนได้ หรือข้อมูลอื่นใดที่สามารถนำมาใช้ในการระบุตัวบุคคลดังกล่าวได้ ข้อมูลที่เราเก็บรวบรวมและประมวลผลเกี่ยวกับคุณนั้นขึ้นอยู่กับลักษณะของความสัมพันธ์ระหว่างคุณกับเรา และวัตถุประสงค์ของการสื่อสารระหว่างกัน |
| หากคุณมีคำถามใดๆ เกี่ยวกับวิธีการประมวลผลข้อมูลส่วนบุคคลของคุณ กรุณาติดต่อเราทางอีเมล info@gamepires.com หรือทางไปรษณีย์ตามที่อยู่: Gamepires d.o.o., Slavonska avenija 6a, Zagreb |
| **2. ข้อมูลส่วนบุคคลที่เราประมวลผล** |
| A) ข้อมูลของผู้สมัครงาน |
| Gamepires ในฐานะผู้ว่าจ้างที่มีโอกาสร่วมงานจะเก็บรวบรวม ประมวลผล และจัดเก็บข้อมูลของผู้สมัครงานไว้ในฐานข้อมูลของ Gamepires โดยอิงจากการสมัครงานโดยสมัครใจของผู้สมัครผ่านแบบฟอร์มบนเว็บไซต์ของเรา ทางอีเมล หรือช่องทางอื่น |
| Gamepires จะดำเนินการประมวลผลข้อมูลของผู้สมัครงานโดยอาศัยความยินยอมของผู้สมัครและเพื่อวัตถุประสงค์ดังต่อไปนี้: เพื่อคัดเลือกผู้สมัครที่จะได้รับการจ้างงาน, เพื่อการสื่อสารกับผู้สมัครเกี่ยวกับการสมัครงานของตน, เกี่ยวข้องกับการจัดตั้งความสัมพันธ์ในฐานะลูกจ้างที่อาจร่วมงานในอนาคต, เพื่อปฏิบัติตามภาระผูกพันตามกฎหมาย และเพื่อการจ้างงานในอนาคตสำหรับผู้สมัครที่ยังไม่ได้รับการคัดเลือกในครั้งนั้นๆ |
| โดยหลักทั่วไป ข้อมูลของผู้สมัครงานจะถูกเก็บไว้จนกว่าช่วงเวลาการรับสมัครงานจะสิ้นสุด หรือจนกว่าผู้สมัครที่ได้รับการคัดเลือกจะได้ทำสัญญาจ้างงานกับเรา ข้อมูลของผู้สมัครที่ไม่ได้รับการคัดเลือก รวมถึงข้อมูลของผู้สมัครที่ส่งใบสมัครแบบเปิด (ไม่ระบุระยะเวลาสิ้นสุดการรับสมัครงาน) จะมีการจัดเก็บไว้เป็นระยะเวลาห้าปีหลังจากตำแหน่งงานนั้นปิดรับสมัคร หรือหลังจากที่เราได้รับใบสมัคร โดยจะเก็บข้อมูลนี้ตามความยินยอมของผู้สมัครเพื่อใช้พิจารณาในการจ้างงานในอนาคต |
| Gamepires จะรวบรวมข้อมูลต่อไปนี้เกี่ยวกับผู้สมัครงาน: |
| * ข้อมูลระบุตัวตน (ชื่อและนามสกุล)
 |
| * ข้อมูลติดต่อ (อีเมล เบอร์โทรศัพท์ และที่อยู่)
 |
| * ข้อมูลการศึกษาและประสบการณ์การทำงาน (เรซูเม่ หลักฐานการศึกษา และประสบการณ์การทำงาน)
 |
| * ข้อมูลอื่นๆ ที่ผู้สมัครให้โดยสมัครใจในการสมัครงาน ระหว่างการสัมภาษณ์ หรือในทางอื่นๆ (เช่น วันที่และสถานที่เกิด หมายเลขประจำตัวประชาชน เป็นต้น)
 |
| ตามกฎทั่วไป เราจะไม่เก็บข้อมูลส่วนบุคคลอันมีลักษณะพิเศษของผู้สมัครงาน อย่างไรก็ตาม ผู้สมัครงานสามารถส่งข้อมูลส่วนบุคคลที่อยู่ภายใต้หมวดข้อมูลส่วนบุคคลอันมีลักษณะพิเศษได้เช่น รูปถ่าย ข้อมูลเกี่ยวกับความพิการ และข้อมูลที่คล้ายกัน |
| การประมวลผลข้อมูลการระบุตัวตน ข้อมูลการติดต่อ ข้อมูลการศึกษาและประสบการณ์การทำงานเป็นสิ่งจำเป็นเพื่อให้ Gamepires สามารถติดต่อกับผู้สมัครและแจ้งสถานะ |

|  |
| --- |
| ของใบสมัครงาน เชิญผู้สมัครไปสัมภาษณ์งาน และประเมินว่าผู้สมัครตรงตามข้อกำหนดทั้งหมดสำหรับตำแหน่งงานหรือไม่ และสุดท้ายทำสัญญาจ้างงานกับผู้สมัครที่ได้รับการคัดเลือก |
| ในกรณีพิเศษ ข้อมูลส่วนบุคคลบางอย่างอาจได้รับการประมวลผลตามกฎหมาย เพื่อให้เป็นไปตามข้อกำหนดทางกฎหมาย ซึ่งอาจรวมถึงข้อมูลส่วนบุคคลอันมีลักษณะพิเศษ เช่น เพื่อให้แน่ใจว่าไม่มีการเลือกปฏิบัติเกิดขึ้น หรือเพื่อให้ความสำคัญกับบุคคลบางกลุ่มในกระบวนการจ้างงาน Gamepires อาจมีภาระผูกพันทางกฎหมายในการส่งข้อมูลส่วนบุคคลของผู้สมัครให้แก่หน่วยงานของรัฐบาล |
| Gamepires มักจะรวบรวมข้อมูลส่วนบุคคลโดยตรงจากผู้สมัครงานเป็นหลัก อย่างไรก็ตาม บางครั้ง Gamepires อาจรวบรวมข้อมูลดังกล่าวจากบุคคลที่สาม (เช่น สำนักงานจัดหางาน, Croatian Employment Services หรือคล้ายคลึงกัน) หรือแหล่งข้อมูลสาธารณะอื่นๆ |
| B) ข้อมูลเกี่ยวกับผู้ที่สมัครรับข่าวสาร |
| ผู้เยี่ยมชมสามารถสมัครรับข่าวสารผ่านทางเว็บไซต์ของเรา [www.scumgame.com](http://www.scumgame.com/) โดยการกรอกที่อยู่อีเมลในแบบฟอร์มที่มีให้บนเว็บไซต์ของเรา ข่าวสารจะจัดส่งทางอีเมลโดยอิงตามความยินยอมของคุณ ซึ่งให้ไว้แก่เราผ่านการกรอกและยืนยันแบบฟอร์มบนเว็บไซต์ของเรา |
| คุณมีสิทธิที่จะเพิกถอนความยินยอมของคุณได้ตลอดเวลาโดยไม่เสียค่าใช้จ่ายใดๆ กล่าวคือ สามารถยกเลิกการรับข่าวสารของเราได้โดยคลิกที่ลิงก์ “ยกเลิกการสมัคร” ซึ่งจะอยู่ที่ด้านล่างของอีเมลแต่ละฉบับที่คุณได้รับ ในกรณีนี้ คุณจะไม่ได้รับข่าวสารจากเราอีกต่อไป และที่อยู่อีเมลของคุณจะถูกลบออกจากฐานข้อมูลของเรา |
| วัตถุประสงค์ของการประมวลผลข้อมูลนี้คือเพื่อส่งข่าวสารเกี่ยวกับเกมให้แก่ผู้ที่สนใจ ข้อมูลส่วนบุคคลเพียงรายการเดียวที่เราประมวลผลคือที่อยู่อีเมลของคุณ ซึ่งเราจะเก็บรักษาไว้จนกว่าคุณจะเพิกถอนความยินยอม |
| ที่อยู่อีเมลของคุณจะมีการส่งต่อให้กับพันธมิตรทางธุรกิจของเราที่เราได้ว่าจ้างให้ส่งข่าวสารในนามของเรา |
| C) ข้อมูลเกี่ยวกับผู้เล่น |
| ความมั่นคงของเกมในกรณีที่ผู้เล่นซึ่งเล่นวิดีโอเกมของเราผ่านแพลตฟอร์มหรือบริการทางอินเทอร์เน็ตใดๆ ก็ตามและได้กระทำการที่ต้องห้ามหรือไม่เหมาะสม แพลตฟอร์มหรือบริการที่เกี่ยวข้องอาจส่งข้อมูลบางอย่างเกี่ยวกับผู้เล่นรายนั้น เพื่อป้องกันไม่ให้ผู้เล่นกระทำการละเมิดกฎของเกมเพิ่มเติม และเพื่อคุ้มครองผู้เล่นรายอื่น ตัวอย่างเช่น การประมวลผลข้อมูลในลักษณะนี้อาจเกิดขึ้นเมื่อผู้เล่นบางรายปฏิบัติต่อผู้เล่นคนอื่นอย่างไม่เหมาะสม, ใช้ถ้อยคำหยาบคายหรือก้าวร้าวในการสื่อสารกับผู้เล่นคนอื่นๆ, โกงเกม ฯลฯ |
| ในกรณีที่กล่าวไป แพลตฟอร์มหรือบริการที่เกี่ยวข้องซึ่งเก็บข้อมูลส่วนบุคคลของผู้ใช้จะส่งข้อมูลต่อไปนี้เกี่ยวกับผู้เล่นที่ละเมิดกฎ: ชื่อเล่น รหัสประจำตัว รายละเอียดของการละเมิด และแฮชของฮาร์ดแวร์ ชื่อเล่นและรหัสประจำตัวจำเป็นต่อการระงับสิทธิการเข้าถึงเกมของผู้เล่นบางคน, รายละเอียดของการละเมิดมีเพื่อพิจารณาว่าผู้เล่นได้กระทำการละเมิดที่รุนแรงพอสมควรที่จะระงับสิทธิการเข้าถึงเกมหรือไม่, ส่วนแฮชของฮาร์ดแวร์จะไว้ป้องกันไม่ให้ผู้เล่นเข้าถึงเกมผ่านบัญชีผู้ใช้อื่นๆ แม้จะถูกแบนแล้วก็ตาม |
| เราจะประมวลผลข้อมูลดังกล่าวโดยอ้างอิงจากข้อตกลงการใช้งานซอฟต์แวร์ที่ผู้เล่นได้ทำกับ Gamepires เมื่อทำการดาวน์โหลดเกม ("ข้อตกลงใบอนุญาตผู้ใช้ปลายทาง") เพื่อปรับปรุงบริการของเราและคุ้มครองผู้เล่นคนอื่นๆ และเราจะเก็บข้อมูลดังกล่าวไว้เท่าที่จำเป็นเพื่อบรรลุวัตถุประสงค์นี้แต่จะเก็บไว้ไม่เกินห้าปีหลังจากได้รับการแจ้งเตือนเกี่ยวกับการละเมิดการวิเคราะห์ข้อมูลเราจะรวบรวมประเภทของข้อมูลส่วนบุคคลที่ระบุด้านล่างนี้โดยมีวัตถุประสงค์ในการวิเคราะห์ข้อมูลเพื่อปรับปรุงเว็บไซต์ ผลิตภัณฑ์และบริการ การตลาด การสร้างความสัมพันธ์และประสบการณ์ของลูกค้า:* **ข้อมูลทางเทคนิค** (ซึ่งเรียกว่าตัวระบุออนไลน์ รวมถึงที่อยู่โปรโตคอลอินเทอร์เน็ต (IP) หมายเลขการระบุอุปกรณ์มือถือที่เป็นเอกลักษณ์ (เช่น ที่อยู่ Media Access Control (MAC) ของคุณ, Identifier For Advertising (IDFA), และ/หรือ International Mobile Equipment Identity (IMEI), ประเภทของอุปกรณ์, ข้อมูลการเข้าสู่ระบบของคุณ, ประเภทและเวอร์ชันของเบราว์เซอร์, การตั้งค่าเขตเวลาของคุณและตำแหน่งทางภูมิศาสตร์, ประเภทและเวอร์ชันของปลั๊กอินเบราว์เซอร์, ระบบปฏิบัติการและแพลตฟอร์ม และเทคโนโลยีอื่นๆ ที่อยู่ในอุปกรณ์ที่คุณใช้เพื่อเข้าถึงเว็บไซต์และผลิตภัณฑ์และบริการของเรา)
* **ข้อมูลการใช้งาน** (รวมถึงข้อมูลเกี่ยวกับวิธีที่คุณใช้เว็บไซต์ ผลิตภัณฑ์ และบริการของเรา)
* **การตลาดและการสื่อสาร** (รวมถึงความต้องการของคุณในการรับเนื้อหาการตลาดจากเราและบุคคลที่สามของเรา รวมถึงความต้องการในการสื่อสาร)
* **ข้อมูลโปรไฟล์** (รวมถึงชื่อผู้ใช้และรหัสผ่านของคุณ ความสนใจ ความต้องการ การติดต่อสื่อสาร ข้อเสนอแนะ และคำตอบจากแบบสำรวจ)

เราจะประมวลผลข้อมูลส่วนบุคคลเหล่านี้บนพื้นฐานของ:* **ความยินยอมโดยชัดแจ้ง** เมื่อมีการใช้คุกกี้, เทคโนโลยีบีคอน (Beacon Technology), หรือซอฟต์แวร์ที่คล้ายกัน หรือ
* **การใช้ฐานประโยชน์อันชอบธรรมของเรา**ในกรณีอื่นๆ ซึ่งผลประโยชน์เหล่านี้รวมถึงการกำหนดประเภทของลูกค้าสำหรับผลิตภัณฑ์และบริการของเรา เพื่อเป็นการอัปเดตเว็บไซต์, ผลิตภัณฑ์ และบริการของเรา และเพื่อพัฒนาธุรกิจของเราและการนำมาใช้ในกลยุทธ์การตลาดของเรา

แพลตฟอร์มเกมโซเชียลเมื่อคุณใช้แพลตฟอร์มเกมโซเชียลของบุคคลที่สาม (เช่น Discord หรือ Twitch) และเชื่อมโยงบัญชี Gamepires ของคุณ เราอาจได้รับข้อมูลที่เกี่ยวข้องกับบัญชีของคุณบนแพลตฟอร์มนั้นๆ ซึ่งรวมถึงชื่อผู้ใช้ ชื่อที่แสดง รูปโปรไฟล์ การสตรีมที่ผ่านมา และรายละเอียดของรางวัลที่คุณได้รับ  โปรดตรวจสอบคำชี้แจงที่แสดงให้คุณเห็นเมื่อเชื่อมโยงบัญชีของคุณเพื่อทำความเข้าใจวิธีที่บุคคลที่สามเหล่านี้จัดการข้อมูลของคุณ คุณยังสามารถยกเลิกการเชื่อมโยงบัญชี Twitch/Discord ของคุณได้ในการตั้งค่าบัญชี |

|  |
| --- |
| D) ข้อมูลเกี่ยวกับผู้เยี่ยมชมเว็บไซต์ |
| คุณสามารถหาข้อมูลเกี่ยวกับการประมวลผลข้อมูลส่วนบุคคลของผู้เยี่ยมชมเว็บไซต์ของเราได้ตามที่ระบุไว้ในหัวข้อ 3 ของนโยบายความเป็นส่วนตัวนี้ ภายใต้หมวด "คุกกี้" |
| **3. คุกกี้** |
| เว็บไซต์ของเราจะรวบรวมคุกกี้ที่บันทึกข้อมูลบางอย่างเกี่ยวกับวิธีที่คุณใช้งานเว็บไซต์ของเรา คุกกี้คือบันทึกข้อความสั้นๆ ที่มีรหัสการระบุและรหัสอ้างอิงเป็นเอกลักษณ์ ซึ่งเว็บเบราว์เซอร์จะเก็บไว้ในอุปกรณ์ของคุณ และทำให้เราสามารถจดจำคุณได้อีกครั้งเมื่อคุณเข้าถึงเว็บไซต์ของเรา |
| Gamepires ใช้คุกกี้ดังต่อไปนี้: |
| * คุกกี้ที่จำเป็น – จำเป็นสำหรับการทำงานของเว็บไซต์และไม่สามารถปิดการใช้งานในระบบของเราได้ ตามปกติคุกกี้เหล่านี้จะมีการตั้งค่าให้ตอบสนองต่อการดำเนินการของคุณ ซึ่งรวมถึงการขอรับบริการ เช่น การตั้งค่าคุกกี้ การลงทะเบียน หรือการกรอกแบบฟอร์ม คุณสามารถตั้งค่าเว็บเบราว์เซอร์ของคุณเพื่อบล็อกคุกกี้เหล่านี้หรือส่งการแจ้งเตือนเมื่อพบคุกกี้เหล่านี้ แต่หากคุณทำเช่นนั้น บางส่วนของเว็บไซต์อาจไม่ทำงาน คุกกี้เหล่านี้จะไม่เก็บข้อมูลที่สามารถใช้เพื่อระบุตัวคุณ และการใช้งานคุกกี้เหล่านี้ไม่ต้องการความยินยอมจากคุณ
 |
| * คุกกี้เพื่อการใช้งานเว็บไซต์ – ช่วยเสริมประสิทธิภาพของเว็บไซต์ในส่วนการทำงานของฟังก์ชัน การปรับแต่งตามความต้องการ และการตั้งค่าของคุณให้ดีขึ้น คุกกี้เหล่านี้สามารถถูกตั้งค่าโดยเรา หรือโดยผู้ให้บริการบุคคลที่สามซึ่งได้มีการเพิ่มบริการลงในหน้าเว็บไซต์ของเรา เราจะประมวลผลข้อมูลที่ได้จากคุกกี้เหล่านี้ก็ต่อเมื่อได้รับความยินยอมจากคุณเท่านั้น อย่างไรก็ตาม หากคุณปิดใช้งานคุกกี้เหล่านี้ ฟังก์ชันบางอย่างของเว็บไซต์อาจทำงานได้ไม่สมบูรณ์
 |
| * คุกกี้สำหรับเก็บสถิติ – ช่วยให้สามารถบันทึกจำนวนการเข้าชมและแหล่งที่มาของการเข้าถึงเว็บไซต์ เพื่อวัตถุประสงค์ในการวัดประสิทธิผลและเสริมประสิทธิภาพของเว็บไซต์ หากคุณปิดใช้งานคุกกี้เหล่านี้ เราจะไม่สามารถทราบว่าคุณเคยเข้าชมเว็บไซต์ของเราเมื่อใด และจะไม่สามารถติดตามประสิทธิภาพของเว็บไซต์ได้ คุกกี้เหล่านี้จะไม่จัดเก็บข้อมูลส่วนบุคคลโดยตรง แต่จะอ้างอิงตามการระบุโดยเฉพาะของเบราว์เซอร์และอุปกรณ์อินเทอร์เน็ตของคุณ เราจะประมวลผลข้อมูลนี้ต่อเมื่อได้รับความยินยอมจากคุณเท่านั้น
 |
| * คุกกี้เพื่อการตลาด – ใช้เพื่อติดตามผู้เยี่ยมชมผ่านหน้าเว็บไซต์ต่างๆ และแสดงโฆษณาที่ตรงกับกลุ่มเป้าหมาย โดยใช้เพื่อติดตามความสำเร็จของกิจกรรมการสื่อสารทางการตลาดและเพื่อวัตถุประสงค์ด้านการโฆษณา คุกกี้เหล่านี้จะรวบรวมข้อมูลเกี่ยวกับพฤติกรรมและรูปแบบการเข้าชมเว็บไซต์ เพื่อปรับให้โฆษณาที่แสดงตรงกับกลุ่มเป้าหมาย ข้อมูลจากคุกกี้เหล่านี้จะมีการประมวลผลต่อเมื่อได้รับความยินยอมจากคุณเท่านั้น และหากคุณไม่เปิดใช้งานคุกกี้เหล่านี้ คุณจะเห็นโฆษณาที่ไม่ตรงเป้าหมาย
 |
| คุกกี้บางรายการที่เรารวบรวมจะคงอยู่ระหว่างที่คุณใช้งานเว็บไซต์ของเราเท่านั้น ในขณะที่คุกกี้บางรายการจะคงอยู่นานกว่า เพื่อให้เราสามารถจดจำคุณได้เมื่อคุณกลับมาเยี่ยมชมเว็บไซต์ของเราอีกครั้ง |
| คุกกี้ถาวร – คุกกี้ถาวรจะยังคงอยู่ในคอมพิวเตอร์ของคุณหลังจากที่คุณปิดเว็บเบราว์เซอร์แล้ว เว็บไซต์จะใช้คุกกี้เหล่านี้ในการเก็บข้อมูล เช่น ชื่อผู้ใช้และรหัสผ่าน การตั้งค่าภาษา หรือการตั้งค่าคุกกี้ เพื่อที่คุณจะไม่ต้องกรอกข้อมูลเหล่านี้ใหม่ทุกครั้งที่เยี่ยมชมเว็บไซต์ |
| คุกกี้เซสชัน – คุกกี้แบบช่วงเวลาจะถูกลบออกจากคอมพิวเตอร์ของคุณเมื่อคุณปิดเว็บเบราว์เซอร์ เว็บไซต์จะใช้คุกกี้เหล่านี้เพื่อเก็บข้อมูลชั่วคราว เช่น หน้าล่าสุดที่คุณเปิดในเว็บไซต์ที่คุณกำลังเยี่ยมชม |
| ข้อมูลบางส่วนที่รวบรวมผ่านคุกกี้อาจมีการเปิดเผยให้กับพันธมิตรของเรา เพื่อให้พวกเขาสามารถดำเนินการวิจัยเกี่ยวกับพฤติกรรมของผู้เยี่ยมชมได้ |

|  |
| --- |
| หากต้องการเรียนรู้เพิ่มเติมเกี่ยวกับคุกกี้ คุณสามารถเยี่ยมชมเว็บไซต์ [www.aboutcookies.org](http://www.aboutcookies.org/) หรือ [www.allaboutcookies.org](http://www.allaboutcookies.org/) |
| Gamepires จะใช้ Google Analytics ด้วยความยินยอมจากคุณ หากต้องการปิดการติดตามผ่าน Google Analyticsบนเว็บไซต์ทั้งหมด โปรดเยี่ยมชม <http://tools.google.com/dlpage/gaoptout> คุณสามารถจัดการตัวเลือกผู้ใช้งานได้ในการตั้งค่าคุกกี้บนเบราว์เซอร์ |
| **4. ผู้รับข้อมูลส่วนบุคคล** |
| ข้อมูลส่วนบุคคลของท่านจะไม่ได้รับการเปิดเผยแก่บุคคลที่สามเพื่อวัตถุประสงค์ในการโฆษณาบริการของบุคคลที่สาม เราจะไม่ขายข้อมูลส่วนบุคคลของท่านให้กับบุคคลที่สาม |
| เราจะเปิดเผยข้อมูลส่วนบุคคลของท่านแก่ผู้รับอื่นๆ เมื่อจำเป็นเพื่อปฏิบัติตามภาระผูกพันตามกฎหมายของเรา (เช่น การส่งข้อมูลไปยังหน่วยงานที่ได้รับมอบอำนาจระดับประเทศ) และในกรณีที่ท่านได้ตกลงที่จะเปิดเผยข้อมูลส่วนบุคคลแก่บุคคลที่สาม (เช่น ในกรณีการใช้คุกกี้) และกับผู้ให้บริการด้านไอทีที่เรามีการทำข้อตกลงการประมวลผลข้อมูลที่เหมาะสมและใช้ระบบของพวกเขาในการดำเนินธุรกิจของเรา |
| ในกรณีที่มีการควบรวมกิจการหรือการเข้าซื้อกิจการของ Gamepires ในอนาคต เราสามารถเปิดเผยข้อมูลส่วนบุคคลของท่านแก่ผู้ถือหุ้นใหม่ และข้อมูลส่วนบุคคลบางส่วนอาจมีการโอนในระหว่างกระบวนการขายไปยังผู้ซื้อที่มีศักยภาพและที่ปรึกษาของพวกเขาในขั้นตอนการตรวจสอบเชิงลึก**5. Jagex Limited ในฐานะผู้จัดจำหน่าย**สำหรับเกมของเรา (รวมถึง SCUM) Jagex Limited (“Jagex”) ซึ่งเป็นบริษัทแม่ของเราเป็นผู้ดำเนินการประมวลผลข้อมูลต่างๆ ในบทบาทของผู้จัดจำหน่ายเกม สำหรับการดำเนินการเหล่านี้ Gamepires และ Jagex จะดำเนินการเป็นผู้ควบคุมข้อมูลที่แยกจากกัน เราขอแนะนำให้ท่านอ่านนโยบายความเป็นส่วนตัวของ Jagex ได้ที่ลิงก์นี้: <https://www.jagex.com/en-GB/terms/privacy> |
| **6. การโอนข้อมูลไปยังประเทศนอกเขตเศรษฐกิจยุโรป** |
| เราอาจจะโอนข้อมูลส่วนบุคคลของคุณไปยังประเทศนอกเขตเศรษฐกิจยุโรป (EEA) ในบางกรณี แต่จะทำการโอนข้อมูลดังกล่าวเฉพาะเมื่อมีมาตรการในการโอนข้อมูลที่มั่นใจได้ถึงระดับความปลอดภัยที่เหมาะสมของข้อมูลของคุณ เช่น การโอนข้อมูลตามการตัดสินใจของคณะกรรมาธิการยุโรปที่ระบุว่ากฎหมายของประเทศนั้นมีระดับการคุ้มครองข้อมูลที่เหมาะสม หรือภายใต้ข้อตกลงการโอนข้อมูลที่ทำขึ้นกับบุคคลที่สาม หรือในกรณีที่คุณได้ยินยอมในการโอนข้อมูลนั้นโดยเฉพาะ (เช่น ในกรณีของคุกกี้) |
| ในกรณีที่มีการโอนข้อมูลของคุณออกนอก EEA ไปยังประเทศที่ไม่มีการรับประกันระดับการคุ้มครองข้อมูลที่เหมาะสม เราจะดำเนินการทุกขั้นตอนที่เหมาะสมเพื่อให้มั่นใจว่าข้อมูลของคุณได้รับการจัดการอย่างปลอดภัยและเป็นไปตามนโยบายความเป็นส่วนตัวนี้ |
| **7. ระยะเวลาที่ข้อมูลส่วนบุคคลของคุณถูกจัดเก็บ** |
| เราจะเก็บข้อมูลของคุณไว้ตามระยะเวลาที่จำเป็นตามวัตถุประสงค์ที่เก็บรวบรวมข้อมูลนั้น หลังจากระยะเวลาการเก็บข้อมูลสิ้นสุดลง เราจะลบข้อมูลดังกล่าว และในกรณีที่ไม่สามารถทำได้ทางเทคนิค เราจะทำให้ข้อมูลนั้นไม่สามารถอ่านได้ หากเรายังคงต้องการข้อมูลบางอย่างเพื่อวัตถุประสงค์ทางธุรกิจที่ชอบด้วยกฎหมายหลังจากระยะเวลาการเก็บข้อมูลสิ้นสุดลง เราจะดำเนินการขั้นตอนที่เหมาะสมเพื่อทำให้ข้อมูลนั้นเป็นข้อมูลที่ไม่สามารถระบุตัวตนได้ |
| เราจะจัดเก็บข้อมูลตามฐานประโยชน์อันชอบธรรมของเรา โดยคำนึงถึงความจำเป็นทางธุรกิจอย่างสมเหตุสมผล |
| เราจะเก็บข้อมูลที่เราเก็บรวบรวมตามฐานความยินยอมจนกว่าจะถอนความยินยอม |
| **8. สิทธิของคุณ** |
| * สิทธิในการเข้าถึงข้อมูลส่วนบุคคล คุณมีสิทธิเข้าถึงข้อมูลส่วนบุคคลของคุณได้ตลอดเวลาโดยการส่งคำขอเพื่อขอให้เราจัดเตรียมข้อมูลส่วนบุคคลทั้งหมดที่เรากำลังประมวลผลอยู่
 |

|  |
| --- |
| * สิทธิในการแก้ไขหรือลบข้อมูลส่วนบุคคล คุณมีสิทธิในการขอให้ข้อมูลส่วนบุคคลของคุณได้รับการปรับปรุง แก้ไข หรือเพิ่มเติมได้ตลอดเวลา คุณมีสิทธิในการขอให้ลบข้อมูลส่วนบุคคลของคุณได้ โดยเราสามารถปฏิบัติตามคำขอนี้ได้หากเราไม่มีภาระผูกพันตามกฎหมายหรือฐานหน้าที่ตามกฎหมายอื่นใดในการเก็บรักษาข้อมูลบางส่วน
 |
| * การจำกัดในการประมวลผล คุณมีสิทธิคัดค้านการดำเนินการประมวลผลบางอย่าง เช่น หากเราประมวลผลข้อมูลส่วนบุคคลของคุณตามการใช้ฐานประโยชน์อันชอบธรรม
 |
| * สิทธิในการโอนข้อมูล คุณมีสิทธิขอให้ส่งมอบข้อมูลส่วนบุคคลทั้งหมดของคุณที่เรากำลังประมวลผลอยู่ให้คุณ หรือส่งตรงไปยังบริษัทอื่น
 |
| * สิทธิในการถอนความยินยอม หากเราประมวลผลข้อมูลส่วนบุคคลของคุณตามความยินยอม คุณสามารถถอนความยินยอมได้ตลอดเวลาโดยไม่ต้องให้คำอธิบายและโดยไม่มีค่าชดเชย เราจะหยุดการประมวลผลข้อมูลส่วนบุคคลที่เก็บรวบรวมภายใต้ฐานกฎหมายนี้โดยทันที อย่างไรก็ตาม การถอนความยินยอมจะไม่ส่งผลต่อความถูกต้องตามกฎหมายของการประมวลผลตามความยินยอมก่อนที่ความยินยอมนั้น

จะถูกถอน |
| * สิทธิในการคัดค้านต่อหน่วยงานกำกับดูแล คุณมีสิทธิยื่นเรื่องร้องเรียนต่อหน่วยงานกำกับดูแลที่มีอำนาจเกี่ยวกับการคุ้มครองข้อมูล: Croatian Personal Data Protection Agency, Selska ulica 136, 10000 Zagreb, T: +385 (01) 4609-000, อีเมล: azop@azop.hr, เว็บไซต์: [www.azop.hr](http://www.azop.hr/)
 |
| ผลิตภัณฑ์และบริการของเรามีไว้สำหรับการใช้งานของบุคคลที่มีอายุอย่างน้อย 16 ปี หากเด็กที่มีอายุต่ำกว่า 16 ปีต้องการใช้บริการที่เราประมวลผลข้อมูลส่วนบุคคล เด็กจะต้องได้รับความยินยอมหรือการอนุมัติจากผู้ปกครอง หากคุณพบเจอเด็กที่มีอายุต่ำกว่า 16 ปีใช้บริการที่เราประมวลผลข้อมูลส่วนบุคคล (โดยไม่ได้รับการอนุมัติจากผู้ปกครอง) กรุณาแจ้งให้เราทราบโดยการส่งอีเมลไปที่: info@gamepires.com |
| คำขอทั้งหมดสามารถส่งได้ในรูปแบบลายลักษณ์อักษรไปยังที่อยู่ทางธุรกิจ Gamepires d.o.o., Slavonska Avenija 6a, Zagreb หรือโดยการส่งอีเมลไปที่: info@gamepires.com |